ગંધારીને અધુરા માસે ગર્ભપાત થઈ ગયો હતો, પરંતુ તે ગર્ભને સાચવીને તેમાંથી ૧૦૦ પુત્રો અને એક પુત્રી દુશલાને જન્મ આપવામાં આવ્યો હતો જેઓ કૌરવો કહેવાયાં. પુત્રી દુશલા મોટી થતાં તેના લગ્ન જયદ્રથ સાથે થયાં. કૌરવો, ખાસ કરી દુર્યોધન અને દુશાસન, મહાભારતનાં ખલનાયકો હતાં અને તેમના પિતરાઈ પાંડવો વિરુદ્ધનાં કુરુક્ષેત્રનાં યુદ્ધમાં તેઓ માર્યાં ગયાં. ભલે ગાંધારીના પુત્રો મહાભારતમાં ખલનાયકો તરીકે ચિતરાયા, પણ ગાંધારી ખૂબજ ઊંચા મૂલ્યો ધરાવતું સન્માનનીય પાત્ર છે. તે વારંવાર તેના પુત્રોને ધર્મના માર્ગે ચાલવા અને પાંડવો સાથે શાંતિ સ્થાપવાની સલાહ આપતી. ગાંધારી ખાસ કરીને કુંતીની ખૂબ જ નજીક હતી અને તેને મોટી બહેન સમાન ગણતી.